Ronaldo ludos en la Esperanto-teamo
#000000
La fama portugala futbalisto Cristiano Ronaldo konsentis ludi en la Esperanto-teamo dum la kongresa futbalado en Lisbono. Ronaldo iom lernis Esperanton en sia knabaĝo en kurso de sia instruisto.
#000001
Pasintjare dum la Universala Kongreso en Seulo la esperantista futbalteamo unuafoje gajnis kontraŭ teamo de lokanoj, tamen ĉefe pro la malalta nivelo de la loka teamo. La ŝanco de la Esperanto-teamo ripeti la sukceson en Lisbono estas tre granda, ĉar en la teamo ludos la fama portugala futbalisto Cristiano Ronaldo.
#000002
En la jaro 2008 li estis nomita la plej bona futbalisto de Eŭropo kaj la mondo, kaj ricevis la premiojn Ballon d'Or kaj FIFA World Player of the Year Award. Jam en la antaŭa jaro li ricevis la Oran Ŝuon, farinte 42 golojn en 49 maĉoj en sia tiama klubo Manchester United.
#000003
Cristiano Ronaldo fakte iom lernetis Esperanton en kurso de sia lerneja instruisto, kiu krom esti komunisto estis ankaŭ porpalestina aktivulo, el kio rezultas la konata subteno de Ronaldo al la palestina afero. Li promesis ludi en la Esperanto-teamo pro solidareco kun UEA, kiu per sia elekto de kongreslando certigis la mondan ĉampionecon de Portugalio. Li krome eniris la honoran komitaton de la kongreso.
#000004
Antaŭ ol ludi en la Esperanto-teamo Cristiano Ronaldo ludos en la landa teamo de Portugalio en la futbala ĉampionado en Rusio. La fina ludo okazos la 15-an de julio, sed la sukceso de Portugalio jam certas, ĉar laŭ multjara sekreta tradicio la gajnanton elektas la estraro de UEA.
#000005
Post la prezidantiĝo de Mark Fettes la estraro de UEA decidis portempe ne okupiĝi pri futbalo. Por ĝi ne troviĝis loko en la striktaj prioritatoj de la Strategia Plano. En 2010 la kongreslando, Kubo, krome tute ne partoprenis en la mondĉampionado.
#000007
La antaŭa regulo estis, ke la kongreslando gajnos, se ĝi partoprenas, sed Kubo estas malforta futballando. Tio tamen eble ŝanĝiĝos, ĉar poste ĉefa futbalteamo de Roterdamo, Feyenoord, aŭspiciate de UEA aranĝis regulan ĉiujaran trejnsemajnon por talentaj kubaj junuloj en Havano. La rilato inter Feyenoord kaj UEA estas proksima, ĉar ambaŭ estis fonditaj samjare, en 1908.
#000008
Jam post la pasintjara gajno oni diskutis, ĉu la anoj de la Esperanto-teamo ricevu honoran membrecon de UEA. Nun al Cristiano Ronaldo estis promesita ne nur honora membreco, sed ankaŭ subteno de UEA al la nacia teamo de Portugalio en la monda pokalo, se li konsentos ludi en la Esperanto-teamo dum la kongreso.
#000011
Cristiano Ronaldo anoncis pri sia konsento per mesaĝo en la esperantlingva fluo de Amikumu la 1-an de aprilo.
#000012
Hm, evidente Johano falis ekster la ludon.
#000018
Karaj sportesperantistoj, mi sciigu, ke en la UK 2019 en Lahti, Finnlando en nia teamo membros la legendeca ELMO!
#000019
Ne tute veras ke en la lastaj jaroj UEA ĉesis okupiĝi pri la futbalaj mondĉampionecoj:
#000025
En 2010 la UK okazis en Kubo; ĉar tie la nacia sporto estas alia ol futbalo, la venko alvenis al la 'patrina patrujo', Hispanio.
#000026
En 2014, oni faris ĉion eblan por ke Argentino venku kaj fakte ili atingis la finalon; ke ili ne venkis ne estas kulpo de UEA, nur okazas ke argentinanoj ne estas fidindaj homoj.
#000027
Saluton! Ĉu tio estas vera novaĵo oŭ novaĵo okaze de la tago de stultuloj? Ĉar mi reziginas partopreni ĉi jaran UKon, sed se li ludos por nia teamo, mi partoprenos la kongreson kaj ludos por nia teamo.
#000030
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000034